Haapsalu raad

**Haapsalu raad** oli Haapsalu linna valitsemis- ja kohtuorgan kuni 1889. aastani.

Haapsalu piiskopilinnuse juurde tekkinud alev, sai  Riia linnaõigused 1279. aastal Saare-Lääne piiskop Hermann I-lt.

Haapsalu rae koosseisu kuulusid bürgermeister ja kolm raehärrat, kellest vanim pidas kohtufoogti ametit.

Rootsi valitsusajal Rootsi kuningas Gustav II Adolf läänistas 1625. aastal ja müüs 1628. aastal sõjakuludeks tehtud kulutuste tasuks Haapsalu linnuselääni koos Haapsalu linna ja kindlusega krahv Jakob De la Gardiele, kes ühendas need oma teiste Läänemaal ja Harjumaal asuvate maavaldustega ning moodustas neist 1628. aastal Haapsalu härraskonna.. Krahvi Liivimaa valduste ülemvalitseja Heinrich von Knorringi ajal rivaliteet lossi ja linna vahel viis selleni, et bürgermeistri amet kadus. 1647. aastal kinnitas kuninganna Kristiina Haapsalu seniseid privileegid ja 1648. aastal koostati linnale erilise 40 artikliga põhikord ning lubati ametisse panna uuesti bürgermeister ja paar raehärrat.

Põhjasõjas enamus kodanikke suri katku ja linn, kus Rootsi aja lõpul oli olnud oma 500 elanikku, mandus külaks, milles elati vaid mõnekümnes majas. 1715 külastas Haapsalut Moskva tsaar Peeter I andis tollasele Haapsalu kohtufoogtile Johann Tobias Jenckenile bürgermeistri ametikoha; samuti tunnustas Moskva tsaar Haapsalu vanu privileege.

Kuni 1737. aastani juhtis Haapsalu linna kohtufoogt koos kahe raehärraga. 1740. aastal taastati Haapsalus bürgermeistri amet. Bürgermeistriks sai senine kohtufoogt Johann Tobias Jencken. Asehalduskorra ajal kuni 1784. aastani koosnes Haapsalu linnamagistraat viiest liikmest. Bürgermeistri ja kohtufoogti kõrval olid ametis kolm raehärrat. Kohtufoogt oli portooriumi- ja aktsiisihärra ning sekretär. Esimene raehärra oli majutushärra ja pruulihärra. Raesekretär tegeles lisaks protokollimisele, arvepidamisele ja asjaajamisele ka postikorraldusega. Rae teenistuses olid kohtuteener ja aktsiisiteener. Aegade jooksul mängiti tööjaotus vastavalt raeliikmete huvidele ümber.

1770. aastatel  ehitati Haapsalu raekoja ühekorruseline hoone

1889. aasta 1. novembril kui algas Balti provintsides kohtureform, likvideeriti Haapsalu raad ja  bürgermeistri ja raehärrade ametid. Haapsalu viimane bürgermeister oli Tallinnast pärit Moritz Rosenbaum (1846–1907).
## Haapsalu bürgermeistrid
* 1499        Dirich Stenberch, bürgermeister
* 1535        Casper Glasewerter, bürgermeister
* 1538        Jasper Sulningk, bürgermeister
* 1539        Johan Heelsberger (Heilsberger), bürgermeister
* 1545        Jurgen Arne, bürgermeister
* 1563–1569,   Albert Ledebuhr, bürgermeister
* 1569–1575, 1581–1584 Kersten Treibe, bürgermeister
* 1585–1598,   Hermann Treibe, bürgermeister
* 1598–       Hans Mezker, bürgermeister
* 1603–1628,   Joachim Böckelmann, bürgermeister
* 1630–1636,    Andreas Plens, bürgermeister Haapsalu härraskonnas
* 1636–1643,   Johann Balhorn, bürgermeister, Haapsalu härraskonnas
** 1643–1655,    Hans Gracke, kohtufoogt
* 1655–1664,    Christian von Husen, bürgermeister, Haapsalu härraskonnas
* 1664–1677,  Heinrich Kohl (surn. 1693) bürgermeister Haapsalu härraskonnas 1628–1691)
* 1677–1700,   Andreas Kohl, bürgermeister, Haapsalu härraskonnas
* 1701–1708,   Johann Oldekopp, bürgermeister
* 1709–1714,    Georg Schmieden, bürgermeister
* 1715–1745,    Johann Jencken (1667–1750),  bürgermeister ja kohtufoogt (1715–1740); 
* 1740–1745, Johann Jencken, bürgermeister 
* 1745–1767,    Johann Georg Rambach, bürgermeister
* 1767–1784,    Caspar Joachim Landesen, bürgermeister
* 1784–1789,    Fromhold Gustav Printz, linnapea, Tallinna asehaldurkonna ajal
* 1789–1792,    Ernst Hingstberg, linnapea
* 1793–1797    Johann Karstens, linnapea
* 1797–1818, Berend Johann Jencken, bürgermeister
* 1818–1824,    Johann Nericke, bürgermeister
* 1824–1842,    Otto Jencken, bürgermeister
* 1842–1850,    Carl Leopold Bergfeldt, bürgermeister
* 1850–1858,    Johann Linse, bürgermeister
* 1859–1862,    August Hoffmann, bürgermeister
* 1862–1874,    Aleksander Berg, bürgermeister
* 1874–1876,    Carl Friedrich Leidig, bürgermeister
* 1876–1878,   Carl Mirsalis, bürgermeister
* 1878,        Adolph Pilar von Pilchau, linnapea
* 1878–1879,    Robert Jürgens, linnapea
* 1879–1890,    Carl Mirsalis, bürgermeister

## Haapsalu rae koosseis 1843. aastal
* Bürgermeister Carl Leopold Bergfeldt
* Raehärra Eduard Kuhfuss
* Raehärra F. Freymuth
* Kohtufoogt ja kodanikkonna president Johann Küsel
## Haapsalu rae koosseis 1865. aastal
* Bürgermeister Aleksander Berg
* Kohtufoogt Carl Friedrich Leidig
* Raehärra Carl Michael Matwey, 
* Raehärra A. Jürgens
## Viited

## Välislingid
*
*Haapsalu rae pitser